வெங்கல்ராவ்

**வெங்கல் ராவ்** (*Vengal Rao*) என்பவர் ஒரு தமிழ் திரைப்பட நடிகர் ஆவார். இவர் பெரும்பாலும் நகைச்சுவை வேடங்களில் நடித்துள்ளார். தனது நடிப்பு வாழ்க்கையின் பெரும்பகுதி, சக மூத்த நகைச்சுவை நடிகர் வடிவேலுவுடன் பல திரைப்பட நகைச்சுவைக் காட்சிகளில் இணைந்து நடித்துள்ளார். இவரது தெலுங்குவாடையுடன் பேசும் தமிழே இவரது அடையாளமாக உள்ளது.

## முன்வாழ்கை
வெங்கல்ராவ் ஆந்திரப் பிரதேசத்தில் உள்ள விசயவாடாவைச் சேர்ந்தவர். விவசாயியான சின்ன சஞ்ச்சீவி, கொண்டமா இணையர் இவரது பெற்றோராவர். இவருக்கு ஒரு அக்காளும், இரண்டு தம்பிகளும் உண்டு. இவரது பத்து வயதில் தந்தையை இழந்தார். குடும்ப வறுமை காரணமாக வெங்கல் ராவ் பள்ளிக்குச் செல்லவில்லை. கூலிவேலைக்குப் போன நோரம்போக கம்பு சுற்றுதல், கத்திச்சண்டை, குதிரையேற்றம் போன்றவற்றைப் பழகினார். இந்த கலைகளுக்கு இவருக்கு குருவாக இருந்தவர் லங்கா யங்டேஸ்வராவ் என்பவராவார். லங்கா யங்டேஸ்வராவிடம் இவரைப் போல சுமார் ஐம்பதுபேர் இருந்தனர். 10 வயதிலிருந்து 25 வயதுவரை ஊர் விசேசங்களுக்கு தன் குழுவனருடன் கம்பு சுற்றி பொருளீட்டிவந்தார். 

திரைப்பட சண்டைக் கலைஞராகவேண்டும் என்று விசயவாடாவில் இருந்து சென்னைக்கு தன் 25 வயதில் வந்து வாய்ப்புகள் தேடத்துவங்கி வாய்ப்புகளைப் பெற்றார்.    
 
## தொழில்
30 ஆண்டுகள் சண்டைக் கலைஞராக இருந்த இவர் முக்கிய நடிகர்களான அமிதாப் பச்சன், இரசினிகாந்து, விசயகாந்து ஆகியோருக்கு  சண்டைக் காட்சிகளில் டூப் மற்றும் மாற்று நடிகராகவும் நடித்துள்ளார்.   சண்டைக் கலைஞராக இவரது குறிப்பிடத்தக்க படைப்புகளில் சில ''ராஜாதி ராஜா'' (1989), ''மாப்பிள்ளை'' (1989), *[[பணக்காரன்]]* (1990), *[[கேப்டன் பிரபாகரன்]]* (1991) ஆகிய படங்கள் அமைந்தன. இருப்பினும், படப்பிடிப்புத் தளங்களிலும் வெளிப்புறப் படப்பிடிப்பு இடங்களிலும் ஏற்பட்ட காயங்கள் ஒரு சண்டைக் கலைஞராக அவரது வாழ்க்கைப் பயணத்தை அடிக்கடி பாதித்தன. திரைப்பட படப்பிடிப்பின்போது சண்டைக் காட்சிகளில் சண்டைக் கலைஞராகப் பணியாற்றியபோது, ​​இவருக்கு முழங்கால்களிலும் தோள்களிலும் கடுமையான காயங்கள் ஏற்பட்டன. எனவே இவர் நடிப்பில் கவனம் செலுத்த முடிவு செய்தார்.  வெங்கல் ராவ் தனது திரை வாழ்க்கையில் சுமார் 25 ஆண்டுகள் சண்டைக் கலைஞராகப் பணியாற்றியுள்ளார். மேலும் இவர் தனது ஆரம்ப ஆண்டுகளில் மூத்த சண்டை மற்றும் சாகசக் கலை இயக்குநர் விக்ரம் தர்மாவுடன் இணைந்து பணியாற்றினார். 

தனது நடிப்பு வாழ்க்கையின் ஆரம்ப கட்டங்களில், அடியாட்கள், உதவியாளர் போன்ற சிறிய வேடங்களையே அவர் பெற்றார். அந்த வேடங்களில் அவர் ஒரு சில காட்சிகளில் மட்டுமே தோன்றுவார், அவை பெரும்பாலும் ஒரு நிமிடத்திற்கும் குறைவாகவே இருக்கும்.  போண்டா மணி, முத்துக்காளை, சிவ நாராயணமூர்த்தி, சிங்கமுத்து, கிரேன் மனோகர், மயில்சாமி போன்ற மற்ற துணை நகைச்சுவை நடிகர்களுடன் சேர்ந்து, வடிவேலுவுடன் நகைச்சுவைக் காட்சிகளில் தொடர்ந்து நடித்தபோது, ​​இவரும் பொது மக்களிடையே அதிக கவனத்தையும் புகழையும் பெற்றார். தனது திரைப்பட நடிப்பு வாழ்க்கையின் போது, ​ மூத்த நடிகர் வடிவேலுவுடன் நகைச்சுவைக் காட்சிகளில் அடிக்கடி இணைந்து பணியாற்றியுள்ளார். பெரும்பாலான படங்களில் இவரது கதாபாத்திரங்கள் மிகக் குறைவாகவே இருந்தாலும், வடிவேலு தோன்றும் காட்சிகளில் இவரும் பிரதானமாகத் தோன்றியதால், வடிவேலுவுடனான தனது திரைப் பிரசன்னத்திற்காக ரசிகர்களிடையே பெரும் வரவேற்பைப் பெற்றார். 

*2006-ல் வெளியான [[தலைநகரம் (திரைப்படம்)|தலைநகரம்]]* (2006) படத்தில் ஒரு சிறிய காட்சியில் கைதியாக நடித்ததற்காக இவர் அறியப்பட்டார், அப்படத்தில், வடிவேலுவை தனது சிறைத்தோழராக வரவேற்கும் காட்சியில், *[[சந்திரமுகி (திரைப்படம்)|சந்திரமுகி]]* படத்தில் ஜோதிகாவின் திரைப்பட நடிப்பிலிருந்து ஈர்க்கப்பட்ட, நினைவில் நிற்கும் 'ரா ரா சரசுக்கு ரா ரா' என்ற வசனத்தை இவர் பேசினார். மேலும், 2007-ல் வெளியான *[[சீனாதானா 001|சீனா தானா 001]]* (2007) திரைப்படத்தில், தனது மொட்டைத் தலையியிலிருந்து கை எடுக்கும் யாராக இருந்தாலும் அவர்களைக் கடிக்கும் ஒரு காட்சியிலும் இவர் நடித்திருந்தார். 

2022 சூனில் இல் இவருக்கு ஏற்பட்ட  கல்லீரல் மற்றும் வயிற்றுப் பிரச்சனைகளிலின் ஆரம்பகட்டத்தில் மீண்ட உடனேயே, இவருக்கு *[[நாய் சேகர் ரிட்டர்ன்ஸ்]]* திரைப்படத்தில் நடிக்கும் வாய்ப்பு கிடைத்தது.  வடிவேலுவின் பணி நெறிமுறைக் குறைபாடு மற்றும் பிற சர்ச்சைகள் காரணமாக அவருக்குத் திரைப்படங்களில் நடிக்கும் வாய்ப்புகள் பறிக்கப்பட்டு, அவர் நடிக்க தடை செய்யப்பட்டதிலிருந்து, இவரும் மற்ற துணை நகைச்சுவை நடிகர்களும் திரைப்படங்களில் எப்போதாவது மட்டுமே தோன்றி வருகின்றனர். 

## திரைப்படவியல்

**[[மாப்பிள்ளை (1989 திரைப்படம்)|மாப்பிள்ளை]]*  (1989) 
**[[ஊழியன் (திரைப்படம்)|ஊழியன்]]* (1994)
**[[ஆனஸ்ட் ராஜ்]]* (1994)
**[[கட்டுமரக்காரன்]]* (1995)
**[[கந்தா கடம்பா கதிர்வேலா]]* (2000)
**[[ரிஷி (2001 திரைப்படம்)|ரிஷி]]* (2001) 
**[[அழகான நாட்கள்]]* (2001)
**[[பஞ்சதந்திரம் (திரைப்படம்)|பஞ்சதந்திரம்]]* (2002)
**[[காதல் அழிவதில்லை]]* (2002) (uncredited)
**[[கம்பீரம்]]* (2004)
**[[ஏய் (திரைப்படம்)|ஏய்]]* (2004)
**[[காதலே ஜெயம்]]* (2004)
**[[இங்கிலீசுக்காரன்]]* (2005)
**[[பிப்ரவரி 14 (திரைப்படம்)|பிப்ரவரி 14]]* (2005)
**[[காற்றுள்ளவரை]]* (2005)
**[[ஏபிசிடி]]* (2005)
**[[தலைநகரம் (திரைப்படம்)|தலைநகரம்]]* (2006)
**[[குருச்சேத்திரம் (2006 திரைப்படம்)|குருச்சேத்திரம்]]* (2006)
**[[ஆரியா (திரைப்படம்)|ஆரியா]]* (2007)
**[[பிறகு]]* (2007)
**[[சீனாதானா 001]]* (2007)
**[[என்னைப் பார் யோகம் வரும்]]* (2007)
**[[சேவல் (திரைப்படம்)|சேவல்]]* (2008)
**[[எல்லாம் அவன் செயல்]]* (2008)
**[[கி. மு (திரைப்படம்)|கி. மு]]* (2008)
**[[நடிகை (2008 திரைப்படம்)|நடிகை]]* (2008) (uncredited)
**[[கந்தசாமி (திரைப்படம்)|கந்தசாமி]]* (2009)
**[[தமிழ்த் திரைப்படங்களின் பட்டியல், 2009|மாதவி]]* (2009)
**[[மலை மலை]]* (2009)
**[[அடடா என்ன அழகு]]* (2009)
**[[நகரம் மறுபக்கம்]]* (2010)
**[[சுறா (திரைப்படம்)|சுறா]]* (2010)
**[[மம்பட்டியான் (2011 திரைப்படம்)|மம்பட்டியான்]]* (2011)
**[[சகாக்கள்|சகாக்கள்]]* (2011)
**[[இளைஞன் (திரைப்படம்)|இளைஞன்]]* (2011)
**[[மேதை]]* (2012)
**[[கை (திரைப்படம்)|கை]]* (2012)
**[[மறுபடியும் ஒரு காதல்]]* (2012)
**அகிலன்* (2012)
**மயில் பாறை* (2013)
**[[வேல்முருகன் போர்வெல்ஸ்]]* (2014)
**[[என்னமோ நடக்குது]]* (2014)
**[[வெத்து வேட்டு]]* (2015)
**[[எலி (திரைப்படம்)|எலி]]* (2015)
**[[மாங்கா (திரைப்படம்)|மாங்கா]]* (2015)
**[[வேலைன்னு வந்துட்டா வெள்ளக்காரன்]]* (2016)
**[[பாண்டியோட கலாட்டா தாங்கல]]* (2016)
**[[பகிரி]]* (2016)
**[[சவுகார்பேட்டை (திரைப்படம்)|சவுகார்பேட்டை]]* (2016)
**[[ஜித்தன் 2]]* (2016)
**[[ஜூலியும் 4 பேரும்]]* (2017)
**[[அவளுக்கென்ன அழகிய முகம்]]* (2018)
**[[பொட்டு (திரைப்படம்)|பொட்டு]]* (2019)
**[[தவம் (2019 திரைப்படம்)|தவம்]]* (2019)
**[[நாய் சேகர் ரிட்டர்ன்ஸ்]]* (2022)
**[[இந்த கிரைம் தப்பில்ல]]* (2023)

## தனிப்பட்ட வாழ்க்கை
2024 ஆம் ஆண்டு நிலவரப்படி, வெங்கல் ராவ் தனது வாழ்க்கையின் பிற்பகுதியில் வயது தொடர்பான நோய்கள் மற்றும் உடல்நலம் மோசமடைந்து வருவது குறித்து ஊடகங்களில் தெரிவித்து வந்தார். தனது ஒரு கையும், ஒரு காலும் செயலிழந்துவிட்டதாக ராவ் கூறினார். 2022 சூனில், இவருக்கு கல்லீரல் மாற்று அறுவை சிகிச்சை தொடர்பான சிக்கல்கள் மற்றும் வயிற்று வலி இருப்பது கண்டறியப்பட்டு, விஜயவாடாவில் உள்ள ஒரு அரசு மருத்துவமனையில் அனுமதிக்கப்பட்டார்.  

அறுவை சிகிச்சைகள் மற்றும் மருத்துவ சிகிச்சைக்காகத் தேவையான நிதியைப் பெறுவதற்காக, இவர் திரையுலகில் உள்ள மற்ற திரைப்பட நடிகர்களிடமிருந்து நிதி உதவியை நாடினார். 

## மேற்கோள்கள்

## வெளி இணைப்புகள்
*

பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டு நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:வாழும் மக்கள்